 Marwo Aamina Maxamuud Diiriye oo shir jaraaid ku qabatay xafiiskeeda shalay, kaas oo ay kaga hadashay arrimo kala duwan, ayuu Weriye ka tirsan Jamhuuriya oo ka qaybgalay uu wax kaga waydiiyey waxa ka jira eedaymaha lagu sheego in marwada koowaad iyo xubno kale oo dumar ahi wax ku leeyihiin hoggaaminta dalka, waxayna iyadoo ka jawaabaysa arrintaa tidhi, Horta dumarka cid tidhi talada way ka goan yihiin ma jirto, waayo xisbiga KULMIYE markii la dooranayey ciddii hormoodka u ahayd ee ugu firfircoonayd waxay ahayd haweenka, markaa haweenku talada dalka way ku jiraan oo wasiirro ayey ka yihiin oo maalinta la fadhiisannayo shirka wasiirrada waa ka qayb, markaa cid tidhi dumarka taladoodu way ka maqnaanaysaa ma jirto. 